สวัสดีค่ะ คือวันที่28ก.พ.หนูฉีดยาคุมแบบ 3เดือน ครบกำหนดฉีดอีกที่ 16 พ.ค แต่ไม่ได้ไปฉีดค่ะ ตั้งแต่นั้นปจด.ก็ไม่มาค่ะ ประมาณต้นเดือน ก.ค.ตรวจปัจสวะแล้วขึ้นเดียว พอวันที่ 10ก.ค.มีเลือดออกแต่ไม่มาก เติมแผ่นแคฟีพอดีค่ะ(ไม่ได้สังเกตสีเลือด)มาแค่วันเดียว ตอนแรกคิดว่าปจด.ค่ะแบบนี้เกิดจากอะไรค่ะ กังวลมากค่ะ เพราะรุ้สึกเหมือนมีอะไรกระตุกในท้อง
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ ดังนั้นการที่ประจำเดือนยังไม่มา จึงน่าจะเกิดจากรังไข่ยังไม่กลับมาทำงานเป็นปกตินอกจากนี้ ยังอาจเกิดได้จาก1. การตั้งครรภ์ แต่หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ2. ประจำเดือนไม่มาจากความเครียด การทำงานหนัก อดนอน อดอาหาร มีน้ำหนักลด ออกกำลังกายมากไป เป็นต้นส่วนเลือดที่ออกมา อาจเป็นเลือดประจำเดือนที่กลับมาแล้วก็ได้ค่ะ การที่มาแค่วันเดียวและมีปริมาณน้อย อาจเกิดจากความหนาตัวเยื่อบุโพรงมดลูกยังไม่กลับมาเป็นปกติ ดังนั้นจึงทำให้เลือดที่ออกมามีปริมาณน้อยได้ดังนั้นหลังจากนี้ หากมีเพศสัมพันธ์โดยไม่ป้องกัน ก็อาจมีโอกาสที่จะตั้งครรภ์ได้ จึงควรใช้ถุงยางอนามัยป้องกันในทุกครั้ง และสังเกตต่อไปก่อนว่าประจำเดือนในรอบต่อไปจะมาเป็นปกติหรือไม่ค่ะ